Ne, niste se zabunili.
Gledate Priručnik za mlade dame na Netflixu.
I, da, to je i dalje komedija.
POČIVAO U MIRU
PRIRUČNIK ZA MLADE DAME
5. LEKCIJA: BUDI VJERNA SVOJOJ DAMI
Da biste razumjeli ovu scenu,
moramo se vratiti 12 sati unatrag.
Naš junak odlazi s posla, ne znajući da ga netko promatra.
-Santiago! -Gđice Bianda.
Zar trebate bicikl? Vrlo brzo hodate.
Naravno. Imate duge noge.
-Želite razgovarati o mojim nogama? -Ne, o onome što ste rekli Cristini.
-Jeste li sišli s uma? -Sišao sam s uma jer sam iskren?
Što ste očekivali da učinim? Da šutim? Da upadnem u zamku koju ste mi postavile?
Santiago!
Da, to nije bilo pošteno prema vama.
Ni prema kome od nas troje.
Znate zašto nisam rekao Cristini u koga sam se zaljubio.
-Ne znam. -Zaista me silite da to kažem?
-Ne silim vas da išta kažete. -Poljubili ste me.
-Prestanite to preuveličavati. -Bitno je.
Nije. To je bilo impulzivno.
Jedva se više sjećam.
Tad vas mogu ponovno poljubiti.
I onda sam ja kukavica!
Što će biti sa mnom dozna li Cristina?
Dozna li, ja ću izgubiti jedinu preostalu obitelj.
No i dalje ćete imati krov nad glavom. Ja neću.
Da Cristina dozna i kaže svima, nikad više ne bih radila.
Žao mi je.
Obećajte da ćete to tajiti.
Obećavam. No ne mogu obećati da će moji osjećaji prema vama jenjati.
Ni vaši prema meni.
Rekla sam da ništa ne osjećam prema vama.
Kunete li se?
Dakle, prava sam blesa!
Zašto je uvijek njegova zadnja?
Ima li jutros kakvih novosti?
Pratim Santiaga, no od druge žene ni traga ni glasa.
Rekoh ti, nisi mogla naći lošiju detektivku.
Zašto ne angažiraš stručnjakinju?
Pusti odrasle da razgovaraju o problemima odraslih.
Kako želiš.
Samo želim da znaš
da moja ponuda i dalje vrijedi.
Jeste li se tijekom devetnice molili za spas svoje duše?
Nema smisla.
Već sam prokleta.
Uživaš li, seko?
Ludost je slati gđicu Biandu da uhodi Santiaga.
Seko.
Što ako je njegov odnos s drugom ženom drukčiji?
Drukčiji?
Kako?
Pa, možda se dopisuju.
-Možda ona ne živi ovdje… -Prestanite toliko mozgati.
Ne smijem ga izgubiti.
Moram doznati tko je druga.
DRUGA
Zapravo,
izađimo.
Ova situacija izmiče kontroli.
Kod njega ću naći trag o suparnici.
Bila sam „druga”, sad sam „suparnica”. Što je sljedeće?
Elena!
Otkrit ću je, makar morala ući u lavlju jazbinu.
Kako ćete ući? G. Torres sada nije kod kuće.
Oprostite, Juana.
Upravo smo kanile jesti slastice u kavani
kad sam prolila čaj i…
Pogledajte me samo!
Odvest ću vas u toalet.
Bez brige. Sama ću.
Gđo Juana, budite ljubazni i dajte mi vode.
Umirem od žeđi.
Znate, bila sam uvjerena da ste došli mom Santiju
kako biste razgovarali nakon onoga što se prošli put dogodilo.
Znate.
Poljubac!
Što želite?
Ne želim da mlada dama čuje.
-Njegov novac? -Nisam srebroljupka.
-Zašto ste ga poljubili? -On je mene!
Nemojte da mlada dama čuje.
Već sam mu rekla da me ne zanima.
-E, pa on je zapeo za vas. -Zato što je tvrdoglav.
Da, tvrdoglav je.
-I pametnjaković. -Da, i to.
Ne bunite me! Ako ga ne ljubite, recite mu.
Okončajmo tu ludost jednom zauvijek.
Spremna!
Sjajno.
Ali niste očistili mrlju, dijete.
Zato moramo ići kući, da se presvučem.
Ipak vam hvala, Juana. Divni ste.
-Hoćemo li, gđice Bianda? -Pođimo.
Nisam našla nikakva pisma. No…
Ovo je njezino. Sigurna sam.
-Nisam kukavica! -Dokažite!
Vaša je.
Ostavila sam je neki dan.
Kad ste išli pitati zašto me ne posjećuje.
Bojim se da postajem opsjednuta.
Izgubim li Santiaga, bit ćemo sami.
Nećete.
Uvjeravam vas.
Jer ću ja to spriječiti.
Santiago je tvrdoglav, no i ja sam.
Znam točno kako ću ga odvratiti.
Gđice Casas?
Pitala sam u kojoj ste sobi.
Donijeh vam ovo.
Hvala vam. Veoma ste ljubazni.
Recite, kojim ste dobrom došli?
Neki dan doimali ste se veoma melankoličnim.
Htjela sam provjeriti jeste li dobro.
-Smijem li? -Izvolite.
Ispričavam se.
Gabriele!
Gabriele, ja sam.
Hitno je.
Alicia, ostanite tu, molim vas.
Bez brige.
Da.
-Zdravo. -Zdravo.
Nekoliko dana nismo razgovarali, no trebam uslugu.
-Sjećaš li se g. Torresa? -Da. Piskaralo.
Ne može se odlučiti glede Cristine.
Jer si mu se ti svidjela. Očito je.
Vidi li nas zajedno, možda izgubi interes.
Zdravo, Elena.
-Nije to što misliš. -Ne. Mnogo je gore.
Raskrinkala sam te.
Zabavljaš se s bivšim udvaračem svoje mlade dame.
-Hvala Bogu da nas nije čula. -Reci mi.
Gabriel i ja dugo se poznajemo.
Misliš da nisam rekla Cristini? Snošljivija je nego tvoja dama.
Moja bivša dama. Zbog tebe me otpravila.
Nisam ja pljusnula Albu. Da nisi, sad bi imala posao.
Ti si to izazvala.
Don Pedro me gotovo otpravio zbog vaših spletki.
Želim tvoje mjesto.
Činit ću što god treba dok ga ne dobijem.
Inés.
Za koga je ta kutija?
Za gđicu Carlotu.
Carlotu?
Daj. Ja ću joj je odnijeti.
Gospođice, imam puno posla.
Odlično. Samo ravno.
Carlota!
-Što je? -„Što je?”
Vaše psine nisu nimalo smiješne! Ovaj je paket naslovljen na vas.
Na mene?
Da, na vas.
-Nisam odgovorna za tu genijalnu ideju. -Dosta.
„Obitelj Zapico srdačno poziva Doñu Carlotu Mencíju
na spiritističku seansu pod vodstvom glasovite Carmen Soler.”
Carmen Soler.
Sara, ti pročitaj. Ja ne mogu.
„Poziv se odnosi i na cijelu obitelj.
Pridružite nam se u večeri straha.”
-Carlota, jesi li dobro? -Ne. Mogla bih svisnuti.
Pozvali su mene! Mene!
Upoznat ću Carmen Soler. Ona je najkarizmatičniji medij.
Dozvala je duh Gustava Adolfa Bécquera,
Benjamina Franklina i Kristofa Kolumba.
Ne idite. Premladi ste i podložni sugestiji.
Nije li prekasno da se zbog toga brinemo?
Samo jedna osoba može odlučiti.
Lupež!
Oče!
Što želite?
Obitelj Zapico pozvala je gđicu Carlotu i obitelj na spiritističku seansu.
Smijemo li ići? Molim vas!
Pa, ja idem na poslovnu večeru, no može vas gđica Bianda voditi.
A ti ćeš moći vidjeti Santiaga.
Zaista? Obično moramo više preklinjati.
To će mi biti najsretnija večer!
Carmen Soler poznata je diljem grada!
-Možda su objavili… -Hej!
Samo kratko, oče.
Što je, Carlota?
Ne piše ništa o Carmen.
Ta jedva si ih otvorila! Vidi.
-Zaista nema ništa o njoj. -Što se zbiva?
Hoćete li ostaviti…
Ženi se?
Eduardo se ženi.
Mlada dama iz francuske plemićke obitelji.
Mlada vojvotkinja.
Lijepa je. Pitam se koliko su već zaručeni.
Nemojte krivo shvatiti. Plačem zbog povrijeđena ponosa, ne slomljena srca.
Preda mnom ne morate glumiti.
Recite Esther da pozove Santiaga.
Bit će mi suprug. I bit ćemo sretniji nego tih dvoje mućaka.
Ovo će biti veoma naporna večer.
Prokleta kutijica!
Prostačenje je za stražnje prostorije kavana, sine.
Ne mislite li da je to vrlo originalan predmet?
Niste je vi otvorili.
„Kontaktiraj s ljubljenim osobama.”
Nikad nisi volio psine. Pravi si mrgud.
Baš kao tvoj otac. Počivao u miru.
Vječno je gunđao.
Ja sam mu jedina mogla izmamiti osmijeh na lice.
Jedina sam zabavna u ovoj kući.
Već mjesecima želim pohoditi jednu od njezinih seansi.
Možda budem imala priliku kontaktirati s rođakinjom.
Trebamo odavati počast životu, ne smrti.
Što to znači?
Da nećeš ići sa mnom na spiritističku seansu?
Hoću, jasno. Obitelj Zapico ima sjajan vinski podrum.
Čula si mog sina, Adelita. Ako želiš slobodnu večer…
Da propusti nešto tako bitno? Ne, mora ići s nama.
Ne, pusti djevojku s mirom.
Neka radi što želi. Ne želim je siliti.
Nemam pametnijeg posla.
Tad idemo utroje.
Ispričavam se.
Tratinčice su spremne za tvoju sobu.
A ovo je darak za tebe.
Dar?
Za mene?
Otkako si mu očitala bukvicu, moj je sin drukčiji.
Možda si moćnija i od Carmen Soler.
Sve mi se sviđa, majko. Cvijeće, a osobito vrpce.
To su tvoje boje.
Znam. Kakva šteta što nismo vidjele kako su reagirali na pozivnice!
Pogledaj. Raspored sjedenja oko ploče.
Ali, majko, želite da sjedim pokraj g. Monsalvea?
Dakako. Možda se u silnom strahu zbližite.
Nije li to sjajna ideja?
Pomalo je smjela. Nije li prerano za to?
Da, majko. Josefina ima pravo. Možda je prerano.
Ne glumi nevinašce, kćeri. Nema ti oca.
Pobrini se za ovo. Idem vidjeti kako napreduje objed.
Mogla si malo više inzistirati.
Ja sam kriva?
Nisam ja iskoristila Daniela da izazovem ljubomoru.
Možda je to bilo nespretno, no svakako je bilo učinkovito.
Molim te. Vidjet će nas.
-Prestani. -Neće vidjeti.
-Izludit ćeš me. -Dobro je. I ti mene.
Moramo se riješiti g. Monsalvea.
Ako vam smeta moja crnina…
Potpuno je primjerena.
Upravo bih se tako odjenula za seansu.
Majka bi se ponosila vama.
Gledala sam vaše sestre kako izlaze u društvo i moram priznati
da ćete mi vi najviše nedostajati.
Jer ćete biti sami.
Jer mi više nećete dodijavati psinama.
Nemojte ih slučajno ondje raditi.
Ne sramotite prezime Mencía. Radije to radite kod kuće.
-Ne razumijem zašto si ravnodušna. -Carlota, duhovi ne postoje.
Reče Darwinova predstavnica na Zemlji.
Vjerujete li vi u to?
Pa, ne znam kako bih odgovorila.
Neki se žele okoristiti uvjeravajući druge…
Carmen Soler je drukčija.
Još niste vidjele što zna.
Zašto si tako uvjerena?
Jer ona živi između dvaju svjetova, duhovnoga i fizičkoga.
Njezina percepcija i senzibilitet na izvanosjetilnoj su razini.
Kada te pogleda, vidi ti u dušu.
Carmen Soler jedinstvena je.
Životi će nam se zauvijek promijeniti.
Vidjet ćete.
Sestre Mencía!
Moja počasna gošća!
Želiš li žarko upoznati gđu Soler?
Rado bih čula sve pojedinosti o kutiji.
Sviđa ti se moja kreativnost!
Usput, zamolila sam oca da kaže Santiagu da napiše članak.
Pa ćete se slučajno susresti.
Ne smije ti ga ta flundra oteti.
FLUNDRA
Sad sam i „flundra”. Jasno.
Čak mi je draže biti „druga”.
Dođi, kćeri. Želim razgovarati s tvojim udvaračem.
G. Monsalve.
Da. Da, oprostite.
Gospođo de Orbe.
Gotovo ga ubismo, Bože sačuvaj!
Prvi ste put na spiritističkoj seansi?
Čujem da su u modi, no ne bojim se.
Imam čelične nerve.
Tko bi rekao?
Govorim samo u svoje ime.
Paranormalno me fascinira, no podložna sam sugestiji.
Bez brige. Bit ću pokraj vas.
Uplašite li se, mogu vas umiriti.
Nevjerojatno da je Esther dobila Carmen Soler, koja je tako tražena!
Ljudi se onesvijeste od šoka, kažu.
-Živih se treba bojati, ne mrtvih. -Smijem li?
Ne zaboravi to. Koliko je prošlo od smrti moje rođakinje?
Gđice Alba, imate li malo vremena?
Recite.
Čula sam za vašu svađu s gđicom Alicijom Casas.
Ne želim biti indiskretna, no molim vas da još razmislite.
Dan joj je bio težak, no gđica Casas vrhunska je gardedama.
Mogla bih imati vas. Nadareni ste.
Želim da radite za mene. Imali biste svoje odaje i plaću.
Za sve bi bilo najbolje da nestanem.
No ne mogu. Cristina me treba.
Žalim, no odana sam sestrama Mencía.
Razmislite.
Ne smiješi mu se. Ohrabruješ ga.
Vidjela si mi majku. Moram biti srdačna. Mislimo na obiteljski ugled.
No dobro, barem je zabavan.
Neopisivo.
I
s njim neće biti problema.
Ne primaj tuđe darove. Ne mariš li za to što će ljudi misliti?
Što se zbiva?
Doña Paquita dala je Adeli ekstravagantan dar.
Nije li krasan?
Silno si joj draga.
I ona meni postaje draga, unatoč mukama koje mi zadaje.
Kaže da se Lázaro promijenio zbog mene. Istina je, neprepoznatljiv je.
Opet ti s princem iz bajke!
Bajke? Ja čvrsto stojim na zemlji.
Ne budi naivna. Obje vas iskorištava.
Josefina, nisu svi imućni ljudi okrutni i zli.
Neki su dobra srca i iskrenih osjećaja.
Što ti misliš, Elena?
Nažalost, ne biramo u koga ćemo se zaljubiti.
Ne smijte se. To je puka podudarnost.
Nisam te očekivala ovdje.
Dužnost zove.
Drži.
Ispričavam se ako nisam bio taktičan kad sam ti neki dan povjerio svoje dvojbe.
Iskren si, to volim.
Eduardo nije bio. Znaš li da se ženi?
Francuskom aristokratkinjom. Piše u novinama.
I, kako si?
Boli me to. Neću lagati.
No sada te razumijem. Znam kako je kad si rastrgan između dviju osoba.
Na osjećaje ne možemo utjecati. Ponajprije sam ti prijateljica.
Možemo razgovarati o njoj.
Ne, to nije mudro.
Misliš da se ne bismo slagale?
Ili je možda poznajem?
Ne inzistiraj, Cristina…
Ne. Ne želim ti dodijavati.
Poznajem li je?
Dame i gospodo, spiritistička seansa uskoro počinje.
Primite se za ruke.
Otvorite umove.
Jeste li spremni za putovanje u onostrano?
Dame i gospodo, predstavljam vam nevjerojatnu,
veličanstvenu Carmen Soler!
Osjećam mnogo energije u dvorani.
Vibracije iz drugih svjetova.
Zasigurno neka izgubljena duša želi komunicirati s nekim od nazočnih.
ZBOGOM
-I… -I…
-Z… -Z…
-D… -D…
A…
-J… -J…
-I… -I…
-C… -C…
A…
A.
Izdajica.
IZDAJICA
Izdajica. Tko je izdajica?
Izdajica?
Sestre Mencía,
budite na oprezu.
Lakše je izbjeći koplje nego skriven bodež.
Izdaja vreba blizu vas.
Gđo Soler?
Gđo Soler, smijemo li čuti ime duha koji vas je zaposjeo?
Ne, nije rekao.
Bez brige. Nije vaša majka.
Spokojno je preminula i napustila ovu dimenziju,
u kojoj lutaju duhovi koji imaju nedovršene posle.
Nastavimo. Čvrsto se držite za ruke.
Sigurno niste vidjeli nisku ženu,
s borama oko očiju i rupicom na bradi?
Žalim. Vaša se rođakinja nije obznanila.
No katkad su neki duhovi neuhvatljivi.
Da. Moja je rođakinja neuhvatljiva.
Ako želite ponovno pokušati, platite novu seansu.
-Je li sve u redu? -Jest.
Niste li se kanili osvježiti? Idem s vama.
Razgovarat ćemo poslije.
Želite li nešto reći?
Zacijelo znate što mislim o vama. Klonite se moje majke.
Zato što vam se ne sviđam?
Ili samo ne želite da joj kažem što znam o vama?
Ne vjerujem toj ženi ni riječi!
Bar se ne poigrava Carlotinim osjećajima glede majke.
Cristina, mi smo izdajice, ne izdane.
Ljubim ga. Molim te, nemoj ništa reći.
Mislim da znam na kakvu je izdaju Carmen Soler mislila.
Alba je ponudila Eleni posao gardedame.
Doimali ste se rastresenom tijekom seanse.
Ne vjerujete u zagrobni život?
To nije utjecalo na seansu.
Roditelji su vam se grozno ponijeli.
Ali kaju se.
Ne želite li drugu priliku?
Ne znam o čemu govorite. Ispričavam se.
Pardon!
U redu je.
Pa…
Idemo li se presvući, Josefina?
Gđice Bianda?
Gđice Bianda, jeste li dobro?
Ostavite me.
-Nitko vas još nije ovako uzrujao. Ni ja. -Želim biti sama.
Uzrujala vas je Carmen Soler.
Ništa vam ne promakne.
U redu. Zašto se ne biste izjadali?
Neću o tome pisati u članku, jasno.
Možda vam je rekla nešto što je saznala kako bi vas iznenadila.
Ne, nije to.
Nego? Kakva je bila poruka?
Znala je da sam raskinula sve veze s roditeljima.
Mislio sam da su mrtvi.
Za mene jesu.
Nisam bila kći kakvoj su se nadali i, kad sam ih najviše trebala,
izbacili su me na ulicu.
Žao mi je.
U redu je.
Zaista mi želite oteti gardedamu?
Nije li neukusno spletkariti znanicama iza leđa?
Ne spletkarim. Razgovarale smo.
I ne brinite se. Odbila je moju ponudu.
Iako je oklijevala.
Možda se kod vas ne osjeća tako ugodno kao što mislite.
Očekivala sam da će smjesta odbiti.
Santiago me poljubio.
Nije li vam drago?
Počeo sam se zaljubljivati u drugu ženu.
Ovo je njezino. Sigurna sam.
Vaša je.
Neću im pružiti drugu priliku.
Jer je ne možete pružiti njima ili samoj sebi?
Ne želim…
vas povrijediti.
Možda ja vas povrijedim.
Tad imate sreće, jer sam neustrašiv.
To je bila Cristina?
-Što radiš ovdje? -Što ti radiš ovdje?
Ovo je moja soba.
Čula sam zvukove i očekivala sam nekoga drugog.
Nisi jedina iznenađena.
Ali dovoljno me poznaješ da znaš da ne bježim od sebe.
Preklinjem vas, ako vam je prijateljica draga…
Obje ste mi drage, Josefina. Ja vas nipošto neću osuđivati.
-Nosim Eduardovo dijete. -Gđice Mencía?
-Ne. -Gđice Mencía?
Uzmi ovo.
Gđice Mencía?
Gđice Mencía? Jeste li dobro?
Mračno je i nehotice sam srušila vazu. Žao mi je.
Svekrva mi ju je darovala. Učinili ste mi uslugu.
Idemo dolje?
Baš neobično.
Duhovi su prisutni.
-Ima mnogo duhova. -Smirite se. Eno je.
To si ti vrištala, Cristina?
Jest, ali bez brige.
Tama ju je obmanula.
Razumljivo. Svi smo pomalo nervozni.
Večeras ćemo teško usnuti.
Bez brige. Dobro sam.
No kasno je. Pođimo kući.
-Da. -Neću zaboraviti ovu večer.
Ni ja. Pođimo.
Javit ću se Carmen Soler.
Ne budite tako lakovjerni.
Svatko vjeruje u ono što mu odgovara.
Ne zanovijetaj, molim te.
Pristaje vam.
Sviđa vam se? Vaša majka mi ga je darovala.
Bio je bakin.
Ozbiljno?
Nisam znala. Ne želim da mislite da je iskorištavam.
Ne, ni govora.
Carmen Soler iskorištava druge.
Vi se žrtvujete za moju majku.
Ako vas toliko voli da vam ga je darovala…
Laku noć.
Da sam barem večeras mogao provesti više vremena s vama!
No kao da ste se rasplinuli!
Ja sam neriješena zagonetka. Kao zagonetke Carmen Soler.
Prekrasan su par!
Mislite?
Vaša kći zaslužuje nekoga manje…
Moramo utanačiti datum prosidbe.
Gđice Bianda.
Da?
Zar biste mogli sada napustiti moju sestru?
Ne. Naravno da ne.
Zašto ste razmišljali o Albinoj ponudi?
Nisam znala što bih rekla. Molit ću za oprost tijekom devetnice.
Znate li što mislim?
Vi znate sve o nama.
Ali što mi znamo o vama?
Moram okončati ovu farsu.
Moram razgovarati s tobom.
I ja s vama. Uđite.
Vi prvi.
Posumnjala sam da si ona druga.
Sve sam povezala.
Tvoja lepeza, oklijevanje s Albom…
Kad vas nisam vidjela u salonu…
Nezahvalno sam derište.
Ne zaslužujem tvoje prijateljstvo.
Ne, gospođice.
Ja ne zaslužujem vaše povjerenje.
Vjerujete li u znakove?
Ja prije nisam vjerovala.
Ali ovo
ni Carmen Soler nije mogla predvidjeti.
Ili jest?
Prijevod titlova: Vojmir Špoljarić